stanford-oval/wikipedia huggingface dataset:
โทรทัศน์ประเทศไทยใน พ.ศ. 2551
เหตุการณ์

สถานีโทรทัศน์ทีไอทีวี ได้ออกอากาศต่อไปเพียงแต่เปลี่ยนชื่อใหม่เป็น สถานีโทรทัศน์ทีพีบีเอส(ในขณะนั้น) เมื่อวันที่ 15 มกราคม เวลา 00.08 น. โดยเปลี่ยนแปลงการออกอากาศจากผังรายการเดิม มาออกอากาศโดยเสนอนโยบายสถานีโทรทัศน์สาธารณะ สลับกับสารคดีเฉลิมพระเกียรติสมเด็จพระเจ้าพี่นางเธอ เจ้าฟ้ากัลยาณิวัฒนา กรมหลวงนราธิวาสราชนครินทร์และสารคดีสาระความรู้ทั่วไป อีกทั้งยังได้เชื่อมสัญญาณการออกอากาศจากสถานีวิทยุโทรทัศน์แห่งประเทศไทย อาคารถนนเพชรบุรีตัดใหม่ (ปัจจุบันคืออาคารที่ทำการสำนักข่าวกรมประชาสัมพันธ์และสถานีโทรทัศน์เอ็นบีทีเวิลด์) จึงทำให้สถานีฯต้องหยุดการส่งสัญญาณการออกอากาศจากอาคารชินวัตรทาวเวอร์ 3 ถนนวิภาวดีรังสิต เป็นระยะเวลาชั่วคราว จนถึงวันที่ 31 เดือนเดียวกัน ก่อนที่จะกลับมาส่งสัญญาณออกอากาศจากสถานที่แห่งเดิม ในวันที่ 1 กุมภาพันธ์ และออกอากาศอย่างเป็นทางการตั้งแต่วันที่ 15 เดือนเดียวกัน เวลา 05.00 น. เป็นต้นมา
รัฐบาลสมัคร สุนทรเวช จักรภพ เพ็ญแข รัฐมนตรีประจำสำนักนายกรัฐมนตรีขณะนั้น ในฐานะกำกับดูแลกรมประชาสัมพันธ์ มีแนวความคิดเปลี่ยนแปลง สทท.11 เพื่อปรับปรุงระบบการบริหารงาน และตอบสนองเจตนารมณ์ของการก่อตั้งสถานีฯ ดังนั้นในวันอังคารที่ 1 เมษายน  ตั้งแต่เวลา 06.00 น. สทท.11 จึงเปลี่ยนชื่อเป็น สถานีวิทยุโทรทัศน์แห่งประเทศไทย (National Broadcasting Services of Thailand; NBT) ซึ่งเป็นชื่อที่ใช้จดทะเบียนสมาชิกกับสหภาพวิทยุ-โทรทัศน์แห่งเอเชีย-แปซิฟิก (Asia-Pacific Broadcasting Union; ABU) และเปลี่ยนสีประจำสถานีเป็นสีแดง พร้อมกันนั้น ยังเริ่มออกอากาศรายการรูปแบบใหม่ เพื่อให้สมเจตนารมณ์ในการก่อตั้งสถานีและเพื่อประโยชน์สาธารณะ ทั้งนี้ เอ็นบีทีจะนำเสนอข่าวที่ผลิตโดยกองบรรณาธิการข่าวของสถานีฯ เอง ซึ่งแยกออกมาจากสำนักข่าวกรมประชาสัมพันธ์ (ปัจจุบัน คือ สำนักข่าวแห่งชาติ) ต่างจากในยุค สทท.11 ซึ่งจะนำเสนอข่าวที่ผลิตจากสำนักข่าวกรมประชาสัมพันธ์แทบทั้งสิ้น
ดูเพิ่ม

รายชื่อปีในโทรทัศน์ประเทศไทย
อิทธิสุนทร วิชัยลักษณ์

อิทธิสุนทร วิชัยลักษณ์ เกิดวันที่ 15 พฤศจิกายน พ.ศ. 2505 จบการศึกษาระดับมัธยมปลายจากโรงเรียนเตรียมอุดมศึกษา และระดับปริญญาตรีจากคณะสถาปัตยกรรมศาสตร์ จุฬาลงกรณ์มหาวิทยาลัย
ประวัติการทำงานของอิทธิสุนทร เริ่มต้นจากการเป็นผู้เขียนบทและร่วมแสดงในรายการเพชฌฆาตความเครียด เป็นโปรดิวเซอร์และผู้กำกับที่บริษัทเจเอสแอล ทำรายการพลิกล็อก, วิก 07, รายการละคร และมินิซีรีส์หลายเรื่อง
เขียนหนังสือรวมเรื่องสั้น ชุด ”เพียงความทรงจำเอาไว้เลย” และเขียนเพลงให้กับหลายศิลปิน เช่น ระวิวรรณ จินดา, แอนนา โรจน์รุ่งฤกษ์, อังศนา ช้างเศวต, ไฮร๊อค, โคโคแจ๊ส ฯลฯ รวมทั้งเพลงประกอบรายการโทรทัศน์ และเพลงโฆษณา
เป็นผู้กำกับภาพยนตร์โฆษณา และภาพยนตร์ไทย ที่บริษัท กิมมิคไดเรคชั่น และบริษัท กิมมิคฟิล์ม โดยมีผลงานเขียนบทและกำกับภาพยนตร์เรื่อง “ลูกบ้าเที่ยวล่าสุด” ละครโทรทัศน์เรื่อง “ปู่ครับ ผมรักพ่อ”, “พระจันทร์ลายกระต่าย” และประสบความสำเร็จอย่างสูงจากภาพยนตร์เรื่อง “โหมโรง”
ด้วยผลงานภาพยนตร์ที่ประสบความสำเร็จหลายเรื่อง และเป็นอีกผู้หนึ่งที่สร้างชื่อเสียงให้วงการภาพยนตร์ไทยเป็นที่รู้จักไปทั่วโลก ทำให้อิทธิสุนทรได้รับรางวัลต่าง ๆ มากมาย เช่น รางวัลภาพยนตร์ยอดเยี่ยม ผู้กำกับยอดเยี่ยม เขียนบทยอดเยี่ยม ชมรมวิจารณ์บันเทิง ปี 2536 จาก “ลูกบ้าเที่ยวล่าสุด”, รางวัลภาพยนตร์ส่งเสริมเยาวชน ปี 2536 จาก “ลูกบ้าเที่ยวล่าสุด”, รางวัลเมขลา ละครสร้างสรรค์ดีเด่น ปี 2542 จาก “พระจันทร์ลายกระต่าย”, รางวัลภาพยนตร์ยอดเยี่ยม ผู้กำกับยอดเยี่ยม จากงานภาพยนตร์แห่งชาติ(สุพรรณหงส์) และชมรมวิจารณ์บันเทิง ปี 2547 จาก “โหมโรง”, รางวัลAudience Awards จาก Miami International Film Festival (2005) และ MAINE International Film Festival (2005) จาก “โหมโรง”
ผลงานแสดงภาพยนตร์

คนเลี้ยงช้าง (2533) รับบท ชัย
กำกับภาพยนตร์

รักมหาเฮง (2531)
ลูกบ้าเที่ยวล่าสุด (2536)
โหมโรง (2547)
บทภาพยนตร์

บุญชู 6 โลกนี้ดีออกสุดสวยน่ารักน่าอยู่ ถ้าหงุ่ย (2534)
ลูกบ้าเที่ยวล่าสุด (2536)
โหมโรง (2547)
บุญชู จะอยู่ในใจเสมอ (2553)
กำกับละครโทรทัศน์

ปู่ครับ ผมรักพ่อ (2538)
พระจันทร์ลายกระต่าย (2542)
ประพันธ์เพลง

เมืองผีเสื้อ - ไฮ-ร็อก
อะไรหนอ - ตู่ นันทิดา
เรียนรู้ใจ - แอนนา โรจน์รุ่งฤกษ์
อัศจรรย์อยู่ที่ใจ - แอนนา โรจน์รุ่งฤกษ์
เพียงแต่วันนั้น - แอนนา โรจน์รุ่งฤกษ์
เพลง

We Are The World (ทุกคนเป็นโลก) (2531)
คอนเสิร์ต

ครบเด็กสร้างบ้าน ตอน ANTI-AGING (26 พฤษภาคม 2562)
เปโดร ริชเตอร์ ปราดา

| เปโดร ริชเตอร์ ปราดา |
| --- | --- |

นายกรัฐมนตรีเปรู
ดำรงตำแหน่ง 31 มกราคม 1979 – 28 กรกฎาคม 1980
ประธานาธิบดี: Francisco Morales Bermúdez
ก่อนหน้า: Óscar Molina Pallochia
ถัดไป: Manuel Ulloa Elías
รัฐมนตรีว่าการกระทรวงมหาดไทย
ดำรงตำแหน่ง 18 พฤษภาคม 1971 – 30 สิงหาคม 1975
ประธานาธิบดี: Juan Velasco Alvarado
ก่อนหน้า: Armando Artola Azcárate
ถัดไป: César Campos Quesada
รัฐมนตรีว่าการกระทรวงกลาโหม
ดำรงตำแหน่ง 31 มกราคม 1979 – 28 กรกฎาคม 1980
ประธานาธิบดี: Juan Velasco Alvarado
ก่อนหน้า: Óscar Molina Pallochia
ถัดไป: Jorge Muñiz Luna
 
ข้อมูลส่วนบุคคล
เกิด: Pedro Ángel Richter Fernández-Prada 4 มกราคม 1921 อายากูโช, เปรู
เสียชีวิต: 14 กรกฎาคม ค.ศ. 2017(2017-07-14) (96 ปี) ลิมา, เปรู
เชื้อชาติ: เปรู
วิชาชีพ: การทหาร

เปโดร ริชเตอร์ ปราดา (4 มกราคม ค.ศ. 1921 – 14 กรกฎาคม ค.ศ. 2017) เป็นนักการเมืองชาวเปรู รู้จักกันในฐานะที่เป็นนายกรัฐมนตรีประเทศเปรู ตั้งแต่วันที่ 31 มกราคม ค.ศ. 1979 จนถึงวันที่ 28 กรกฎาคม ค.ศ. 2007 ในวันที่ 28 ธันวาคม ค.ศ. 2007 รัฐบาลอิตาลีได้ประกาศจับกุมปราดา ข้อหา การหาไปของพลเมืองอิตาลี 25 คน ในประเทศเปรู ในช่วงคริสตทศวรรษที่ 1970  ซึ่งริชเตอร์ ปราดา ดำรงตำแหน่งรัฐมนตรีกลาโหมและเป็นผู้บัญชาการทหารบกในช่วงเวลานั้น ริชเตอร์เสียชีวิตเมื่อวันที่ 14 กรกฎาคม ค.ศ. 2017 ด้วยวัย 96 ปี
หลวงพ่อพระพุทธพรหม

| หลวงพ่อพระพุทธพรหม |
| --- | --- |

ชื่อเต็ม: หลวงพ่อพระพุทธพรหม
ประเภท: พระพุทธรูป
ศิลปะ: ปางมารวิชัย ลักษณะองค์สีขาว
ความสูง: 9 เมตร
วัสดุ: ปูนผสมกับนิลและสิ่งของอันมีค่าต่าง ๆ
สถานที่ประดิษฐาน: วัดพรหมทินใต้ ตำบลหลุมข้าว อำเภอโคกสำโรง จังหวัดลพบุรี
ความสำคัญ: พระพุทธรูปสำคัญของวัดและเป็นที่เคารพสักการะของบรรดาพุทธศาสนิกชนชาวพุทธทั่วไป
หมายเหตุ: หันพระพักตร์ไปทางด้านทิศตะวันออก
 ส่วนหนึ่งของสารานุกรมพระพุทธศาสนา
หลวงพ่อพระพุทธพรหม เป็นพระพุทธรูปปางมารวิชัย ประดิษฐานอยู่ภายในวัดพรหมทินใต้ หมู่ที่ 11 ตำบลหลุมข้าว อำเภอโคกสำโรง จังหวัดลพบุรี หันพระพักตร์ไปทางทิศตะวันออก มีความสูง 9 เมตร ตั้งอยู่บนชั้นที่ 2 และได้รับการตกแต่งให้สวยงาม ภายในบรรจุสิ่งของอันมีค่าและรวมไปถึงได้บรรจุพระบรมสารีริกธาตุ เพื่อให้ประชาชนได้บูชาสัการะ ซึ่งทำการหล่อเสร็จในวันเดียว คือ วันอาทิตย์ที่ 4 เดือนมีนาคม 2555 และมีพิธียกฉัตร 9 ชั้นและงานสมโภชองค์หลวงพ่อพระพุทธพรหม ในวันที่ 8-10 มีนาคม 2556
ประวัติ

วัดพรหมทินใต้นั้นเป็นสถานที่ศักดิ์สิทธิ์มีโบราณสถานและโบราณวัตุมากมายมาตั้งแต่ครั้งยุคอาณาจักรทวารวดี กรุงศรีอยุธยา และเป็นสถานที่สงบเงียบ เรียบร้อยและเป็นที่รู้จัก จึงทำให้พระครูปลัดเมตตาวิหาโรเกิดความคิดที่จะสร้างสิ่งอันเป็นตัวแทนพระพุทธเจ้าตัวแทนพระพุทธศาสนาและทำให้สถานที่แห่งนี้นั้นมีมนต์ขลังและพลังแห่งความศักดิ์สิทธิ์จึงได้มีความคิดที่จะสร้างพระพุทธรูปองค์ขนาดใหญ่ไว้ ณ สถานที่แห่งนี้ ในตอนแรกมีการตั้งชื่อพระพุทธรูปองค์นี้ว่า"หลวงพ่อใหญ่" แต่เมื่อมาทบทวนถึงชื่อจึงได้เห็นว่าชื่อหลวงพ่อใหญ่นั้นมีอยู่มากมายหลายองค์หลายจังหวัดต่อมาจึงได้ตั้งชื่อเพื่อให้เข้ากับชื่อวัดพรหมทินใต้ จึงได้ตั้งชื่อว่า "หลวงพ่อพระพุทธพรหม"และในการจัดสร้างพระพุทธรูปองค์นี้นั้นเกิดจากการเฉลิมฉลองอายุของพระพุทธศาสนาซึ่งมีอายุถึง 2,600 ปี และเพื่อเป็นการเฉลิมพระเกียรติแด่องค์พระบาทสมเด็จพระเจ้าอยู่หัว รัชกาลที่ 9 ซึ่งได้มีคุณนิรันดร พานทอง,คุณสุมะนา พานทอง ประธานสร้างหลวงพ่อพระพุทธพรหม, นายวิมล แสงแย้ม ผู้ประสานงาน, พระครูปลัดเมตตาวิหารโร เจ้าอาวาสวัดถ้ำเขากระเจียวธรรมจิต ตำบลหนองม่วง อำเภอหนองม่วง จังหวัดลพบุรี เป็นผู้จัดหาทุนสำหรับการก่อสร้างและได้ร่วมมือกับทางคณะสงฆ์วัดพรหมทินใต้ คณะกรรมการวัด ชาวบ้านชาวพุทธร่วมใจกันจัดสร้าง เพื่อเป็นสถานที่ยึดเหยี่ยวจิตใจและเคารพสักการะของชาวบ้านในพิ้นที่จังหวัดลพบุรีและพื้นที่ใกล้เคียง รวมไปถึงเป็นวัตุสถานแห่งใหม่ของวัดพรหมทินใต้
ประวัติในการก่อสร้าง > งานวางศิลาฤกษ์

ในวันอาทิตย์ที่ 4 เดือนธันวาคม ปีพุทธศักราช 2554 ได้มีพิธีวางศิลาฤกษ์อย่างเป็นทางการ ในเวลา 13.09 นาที และได้มีการวางอิฐเงินอิฐทองและพิธีตอกไม้มงคล 9 อย่าง โดยมีอุบาสกอุบาสิกา ประชาชน เจ้าภาพจากสายต่างๆเข้าพิธีในวันดังกล่าว โดยมีพระครูสิริภัทรกิจ (หลวงปู่ศรี ปริสุทโธ) เจ้าอาวาสวัดหน้าพระลานจังหวัดสระบุรี เป็นประธานฝ่ายสงฆ์ นายนิรันดร พานทอง ประธานฝ่านฆราวาส และทางวัดได้มีการแจกวัตถุมงคลให้กับผู้ที่มาร่วมงานอีกด้วย
ประวัติในการก่อสร้าง > วันตอกเสาเข็ม

ในวันศุกร์ที่ 13 เดือนมกราคม ปีพุทธศักราช 2555 ได้เริ่มขั้นตอนการตอกเสาเข็ม
ประวัติในการก่อสร้าง > งานหล่อองค์หลวงพ่อพระพุทธพรหม

ในอาทิตย์ที่ 4 เดือนมีนาคม ปีพุทธศักราช 2555 ได้มีพิธีหล่อองค์หลวงพระพุทธพรหม ซึ่งเป็นพิธีที่จัดขึ้นเพียงวันเดียวซึ่งเป็นบุญใหญ่ที่นานๆทีจะมีสักครั้งที่ประชาชนและผู้มีจิตศรัทธาได้ร่วมกันบริจาคและเป็นเจ้าภาพสร้างองค์หลวงพ่อและร่วมกันเทปูนหล่องค์หลวงพ่อพระพุทธพรหมด้วยตัวของท่านเอง วันวันนั้นได้มีประชาชนมาร่วมพิธีนับพันคน นับเป็นความปราบปลื้มที่มีผู้มีจิตศรัทธาหลั่งใหลเดินทางกันมาเพื่อทำบุญและหล่อองค์หลวงพ่อด้วยตนเอง ซึ่งพิธีเริ่มขึ้นในเวลา 08.00-16.00 น. โดยมีคุณนิรันดร  พานทอง , คุณสุมะนา  พานทองพร้อมครอบครัวเป็นเจ้าภาพและประธานในการจัดสร้างหลวงพ่อพระพุทธพรหม โดยได้รับเกียรติจากนายฉัตรชัย พรมเลิศ ผู้ว่าราชการจังหวัดลพบุรี นายสิทธิพร สำลีรัตน์ นายอำเภอโคกสำโรง เป็นประธานพิธีและร่วมหล่อองค์หลวงพ่อพระพุทธพรหมอีกด้วย ตลอดจนมีท่าน สจ. สายัณห์ จันทร์อุดม นายอำนวย คลังผา สมาชิกสภาผู้แทนราษฎรลพบุรี เขต 3 และนายสุชาติ ลายน้ำเงิน รองโฆษกพรรคเพื่อไทย รองเลขาธิการนายกรัฐมนตรี ร่วมบริจาคทรัพย์ในการเป็นเจ้าภาพ ซึ่งในวันเสาร์ที่ 3 มีนาคม 2555 พระครูวิมลสมณวัตร (เพี้ยน อคฺคธมฺโม)เจ้าอาวาสวัดเกริ่นกฐิน ตำบลบ้านชี อำเภอบ้านหมี่ จังหวัดลพบุรี ได้ทำพิธีปรกอธิษฐานจิตวัตถุมงคลด้วยตนเอง ซึ่งมีประชาชนที่มาร่วมงาน มาช่วยกันเทปูน คนละไม้ คนละมือ เสร็จได้ภายใน ๑ วัน และในเวลา 20.00 น.ได้มีพิธีแกะแบบองค์พระและเจริญพระพุทธมนต์ต่างก็มีประชาชนมาเฝ้าดูการแกะแบบเพื่อรอดูความงดงามของพระพักตร์ขององค์หลวงพ่อพระพุทธพรหม เมื่อแกะแบบเสร็จก็เป็นที่น่ายินดีและประทับใจแก่ผู้ที่เฝ้ารอคอย คือพระพักตร์มีความอ่อนช้อย หวาน และเอิบอิ่มดูสง่างามไปทั่วทั้งองค์ ซึ่งจะมีการรอให้ปูนเข้าที่และแน่นเสียก่อนจึ่งจะทำการตกแต่งและทาสีองค์พระซึ่งจะต้องใช้เวลาถึง 9 เดือนครับ ซึ่งในการจัดงานหล่อองค์หลวงพ่อพระพุทธพรหมในอาทิตย์ที่ 4 เดือนมีนาคม ปีพุทธศักราช 2555 ทางวัดได้รับเงินจากการทำบุญ ผ้าป่าและทางเจ้าภาพจากสายต่างๆ ซึ่งเป็นรายรับทั้งหมดทั้งสิ้น 859,433 บาท (จัดงานเพียงวันเดียวเท่านั้น) ซึ่งเงินจำนวนนี้ทางวัดจะนำไปเป็นค่าใช้จ่ายต่างๆภายในวัดและปรับปรุงพัฒนาศาสนสถานต่างๆที่ทรุดโทรม
ประวัติในการก่อสร้าง > งานยกฉัตรเก้าชั้นและงานสมโภชหลวงพ่อพระพุทธพรหม

หลังจากที่ทำการตกแต่งองค์พระเสร็จเรียร้อยสมบูรณ์แล้ว จึงจัดงานพิธียกฉัตรเก้าชั้นและงานฉลององค์หลวงพ่อพระพุทธพรหม วัดพรหมทินใต้ คืองานจะเริ่มในวันที่ 8-10 มีนาคม 2556 ซึ่งตามที่ทางคณะกรรมการได้ตกลงกันจัดงานนี้ขึ้นมา ในงานดังกล่าวได้จัดขึ้นเพื่อทำพิธียกฉัตรจำนวน 9 ชั้น ซึ่งเป็นฉัตรที่มีความงดงามประกอบด้วยเพชร พลอยต่างๆประดับอย่างสวยงามและส่วนยอดของฉัตรเป็นทองคำแท้บริสุทธิ์ ในเวลา 12.00 น. สำหรับพิธีมหาพุทธาภิเษกนั้น มีพิธีมหาพุทธาภิเษก โดยพระคณาจารย์เกจิจำนวน 5 รูป ได้แก่
พระครูวิมลสมณวัตร (เพี้ยน อคฺคธมฺโม) หรือหลวงพ่อเพี้ยน วัดเกริ่นกฐิน อำเภอบ้านหมี่ จังหวัดลพบุรี
พระครูสิริภัทรกิจ (หลวงปู่ศรี ปริสุทโธ) เจ้าคณะอำเภอเฉลิมพระเกียรติและเจ้าอาวาสวัดหน้าพระลาน อำเภอเฉลิมพระเกียรติ จังหวัดสระบุรี
พระครูประโขติธรรมวิจิตร (หลวงพ่อเพิ่ม เจ้าอาวาสวัดป้อมแก้ว) อำเภอบางไทร จังหวัดพระนครศรีอยุธยา
หลวงปู่สวน วัดวังทรายพูน อำเภอวังทรายพูน จังหวัดพิจิตร
พระสุนทรธรรมานุวัตร (หลวงพ่อเอียด) รองเจ้าคณะจังหวัดพระนครศรีอยุธยา และเจ้าอาวาสวัดไผ่ล้อม  อำเภอบางบาล จังหวัดพระนครศรีอยุธยา
พระเกจิทั้ง 5 รูป เดินทางมาปลุกเสกวัตุมงคลที่ทางวัดได้จัดสร้างขึ้น ได้แก่ หลวงพ่อพระพุทธพรหม ขนาด 9 นิ้ว และ 5 นิ้ว , หลวงพ่อพระพุทธพรหมเนื้อผง พระนัสบดีจำลอง , และขนาดเล็ก ในงานมีประชาชนเดินทางมาร่วมทำบุญ ทอดผ้าป่าสามัคคี ปิดทองพระ และนมัสการหลวงพ่อพระพุทธพรหมกันเป็นจำนวนมากทุกวันตลอด 3 วัน 3 คืน และในทุกคืนยังมีมหรสพสมโภช กิจกกรรมการแสดงของนักเรียนตำบลหลุมข้าว การประกวดร้องเพลงลูกทุ่ง โดยโด่ง มะดันดอง การสอยดาวดารกุศล , และการจำหน่ายสินค้าจำนวนมาก และยังได้พบกับคอนเสริต์นักร้องรับเชิญจำนวนหลายท่าน อาทิเช่น พลอย ชมพู , แก้ว สิรินยา , ศรชัย เมฆวิเชียร , ภูพาน เพชรปฐมพร , จอมขวัญ กัลยา ในการจัดงานดังกล่าวทางวัดได้ดำเนินการจัดเก็บปัจจัยที่สาธุชนร่วมกันทำบุญและรายได้อื่นๆตลอด 3 วัน ซึ่งสรุปยอดรายรับเป็นจำนวนเงินประมาณ 970,000 บาท ซึ่งเงินจำนวนนี้ทางวัดพรหมทินใต้จะนำเงินไปปรับปรุงและสร้างสิ่งก่อสร้างต่างๆรวมถึงนำเงินไปจัดสร้างองค์หลวงพ่อพระพุทธพรหมให้แล้วเสร็จสมบูรณ์ และจะเปิดให้ประชาชนได้ไปสักการะและเยี่ยมชมความงามในองค์หลวงพ่อ
พิธียกฉัตรหลวงพ่อพระพุทธพรหม ในวันที่ 10 มีนาคม มีพิธียกฉัตรมีขึ้นในเวลา 16.00 น. เป็นพิธีที่ศักดิ์สิทธิ์โดยการใช้คนยกเป็นขบวนเพื่อให้ประชาชนได้มีส่วนร่วมกันทั้งหมด ซึ่งในพิธีดังกล่าวมีท่านเจ้าภาพ ประชาชนที่ทราบข่าวได้เดินทางมาร่วมงานเป็นจำนวนมาก โดยมีนายนครศิริมงคล บุญเกตุ หรือ ส.จ. บอย ส.จ.ลพบุรี เขต 3 ได้เดินทางมาร่วมงานนี้ด้วย และมีคณะสงค์ที่บวชเพื่อถวายเป็นพระราชกุศลองค์พระบาทสมเด็จพระมหาภูมิพลอดุลยเดชมหาราช บรมนาถบพิตร จากวัดถ้ำเขากระเจียว โดยพระครูเมตตาวิหาโร จำนวน 99 รูป เข้าร่วมพิธีนี้ด้วย และเวลา 20.00 น.ก็มีพิธียกยอดฉัตรชั้นที่ 9 ซึ่งเป็นทองคำแท้ และตามด้วยพิธีห่มผ้าอังสะในเวลา 22.00 น.
ลักษณะประจำองค์

หลวงพ่อพระพุทธพรหม วัดพรหมทินใต้ เป็นพระพุทธรูปที่มีสง่างามพระพักตร์เอิมอิ่มและสวยงาม ปางมารวิชัย หันหน้าไปทางด้านทิศตะวันออก มีความสูงเฉพาะองค์พระสูง 9 เมตรซึ่งไม่รวมฐานอีกประมาณ 3 เมตร องค์พระซึ่งจะมีการตกแต่งบริเวณส่วนฐานในภายหลัง วัสดุและส่วนประกอบในการสร้างองค์หลวงพ่อนั้นคือปูนซีเมนต์ผมกับนิล 100 ตัน และพระพุทธรูปประจำวันเกิด สิ่งของมีค่าต่างๆที่ประชาชนนำมาบรรจุในองค์พระได้แก่เงินหรียญและธนบัตรเก่า ทองคำ นาค กระดาษเงินกระดาษทองและอื่นๆมากมาย มีการประดับอุณาโลมประดับเพชรที่พระนลาฏหรือบริเวณหน้าผากซึ่งเป็นเพชรและอัญมณีที่ทรงคุณค่าซึ่งนำมาจากจังหวัดจันทบุรี และบริเวณเศียรของหลวงพ่อพระพุทธพรหมยังบรรจุพระบรมสารีริกธาตุอีกด้วยครับ
คำบูชาหลวงพ่อพระพุทธพรหม

เตชะสุเนมะ ภูจะนาวิเว พุทธะ พุทธา พุทเธ พุทโธ , อิติปิโส ภะคะวา นะโม พุทธายะ , พุทโธ พุทธัง นะวันตัง อะระหังพุทโธ นะโมพุทธายะ
ดูเพิ่ม

วัดพรหมทินใต้
พระพนัสบดี ศรีทวารวดี
แหล่งโบราณคดีบ้านพรหมทินใต้
โบราณสถานวัดพรหมทินใต้
พระพุทธรูป
แหล่งข้อมูลอื่น

พิธีมหามงคลยกฉัตรหลวงพ่อพระพุทธพรหม วัดพรหมทินใต้ ต.หลุมข้าว อ.โคกสำโรง จ.ลพบุรี เวลา 16.09 นาที วันที่ 10 มีนาคม 2556 ในงานสมโภชหลวงพ่อพระพุทธพรหม วัดพรหมทินใต้ วันที่ 8- 10 มีนาคม 2556
หลวงพ่อพระพุทธพรหม (สูง 9 เมตร) วัดพรหมทินใต้[ลิงก์เสีย]
ภาพถ่ายหลวงพ่อพระพุทธพรหม วัดพรหมทินใต้ วันอาทิตย์ที่ 18 มีนาคม 2555
ภาพถ่ายหลวงพ่อพระพุทธพรหม วัดพรหมทินใต้ มีนาคม 2556 เก็บถาวร 2013-08-10 ที่ เวย์แบ็กแมชชีน
แหล่งโบราณคดีบ้านพรหมทินใต้ ลพบุรี
พิธีแกะแบบองค์หลวงพ่อพระพุทธพรหม วันที่ 4 มีนาคม 2555
บรรยากาศยามเย็นภายในวัดพรหมทินใต้ บริเวณที่ตั้งองค์หลวงพ่อพระพุทธพรหม วันที่ 27 มีนาคม 2556
นายกรัฐมนตรีออสเตรเลีย

หัวหน้ารัฐบาลออสเตรเลีย
สำหรับรายชื่อผู้ดำรงตำแหน่ง ดูที่ รายชื่อนายกรัฐมนตรีออสเตรเลีย
| นายกรัฐมนตรี แห่งเครือรัฐออสเตรเลีย |
| --- | --- |
ตราแผ่นดิน
ธงชาติ
ผู้ดำรงตำแหน่งคนปัจจุบัน แอนทอนี แอลบานีซี ตั้งแต่ 23 พฤษภาคม ค.ศ. 2022
รัฐบาลออสเตรเลีย
การเรียกขาน:   นายกรัฐมนตรี (ไม่ทางการ)  ดิออนอระเบิล (ทางการ)  ฮิสเอ็กเซิลเลนซี (การทูต) 
สมาชิกของ:   รัฐสภา  คณะรัฐมนตรี  National Cabinet  Federal Executive Council  National Security Committee 
รายงานต่อ: สภาผู้แทนราษฎร
จวน:   เดอะลอดจ์ (หลัก)  บ้านเคอร์ริบิลลี (รอง) 
ที่ว่าการ: แคนเบอร์รา
ผู้แต่งตั้ง: ผู้สำเร็จราชการ
วาระ: ตามดำริของผู้สำเร็จราชการ
สถาปนา: 1 มกราคม 1901; 123 ปีก่อน (1901-01-01)
คนแรก: เอ็ดมันด์ บาร์ตัน
รอง: รองนายกรัฐมนตรี
เงินตอบแทน: 549,250 ดอลลาร์ออสเตรเลียต่อปี (2020)
เว็บไซต์: pm.gov.au
นายกรัฐมนตรีออสเตรเลีย เป็นหัวหน้ารัฐบาลของเครือรัฐออสเตรเลีย นายกรัฐมนตรีดำรงตำหน่งเป็นหัวหน้าฝ่ายบริหารของรัฐบาลกลางและรัฐสภากลางออสเตรเลีย ภายใต้หลักการรัฐบาลที่รับผิดชอบ แอนทอนี แอลบานีซีจากพรรคแรงงานกลายเป็นนายกรัฐมตรีเมื่อวันที่ 23 พฤษภาคม ค.ศ. 2022
มีผู้ดำรงตำแหน่งนายกรัฐมนตรีทั้งหมด31 คน ผู้ดำรงตำแหน่งคนแรกคือเอ็ดมันด์ บาร์ตันที่ดำรงตำแหน่งในวันที่ 1 มกราคม ค.ศ. 1901 นายกรัฐมนตรีที่ดำรงตำแหน่งนานที่สุดคือโรเบิร์ต เมนซีส์ ซึ่งดำรงตำแหน่งมากกว่า 18 ปี และผู้ที่ดำรงตำแหน่งสั้นที่สุดคือแฟรงก์ ฟอร์ด ซึ่งดำรงตำแหน่งเพียงหนึ่งสัปดาห์
แหล่งข้อมูลอื่น

เว็บไซต์ทางการของนายกรัฐนตรีออสเตรเลีย
Department of Prime Minister and Cabinet
| ด ค กนายกรัฐมนตรี |
| --- | --- |
นายกรัฐมนตรี แบ่งตามประเทศ:  อับคาเซีย  อัฟกานิสถาน  แอลเบเนีย  แอลจีเรีย  แอนติกาและบาร์บูดา  อาร์มีเนีย  นากอร์โน-คาราบัค  อารูบา  ออสเตรเลีย  ออสเตรีย  อาเซอร์ไบจาน  บาฮามาส  บาห์เรน  บังกลาเทศ  บาร์เบโดส  เบลารุส  เบลเยียม  เบลีซ  เบอร์มิวดา  ภูฏาน  บอสเนียและเฮอร์เซโกวีนา  บัลแกเรีย  บูร์กินาฟาโซ  กัมพูชา  แคเมอรูน  แคนาดา  กาบูเวร์ดี  สาธารณรัฐแอฟริกากลาง  จีน  คองโก  หมู่เกาะคุก  โครเอเชีย  คิวบา  กือราเซา  นอร์เทิร์นไซปรัส  ไอร์แลนด์เหนือ  เช็กเกีย  เดนมาร์ก  จิบูตี  ดอมินีกา  ติมอร์-เลสเต  อียิปต์  อิเควทอเรียลกินี  เอสโตเนีย  หมู่เกาะแฟโร  ฟีจี  ฟินแลนด์  ฝรั่งเศส  เยอรมนี  จอร์เจีย  กรีซ  กรีนแลนด์  เกรเนดา  กินี  กายอานา  เฮติ  ฮังการี  ไอซ์แลนด์  อินเดีย  อิรัก  ไอร์แลนด์  อิสราเอล  อิตาลี  จาเมกา  ญี่ปุ่น  จอร์แดน  คาซัคสถาน  เกาหลี  เกาหลีเหนือ  เกาหลีใต้  คอซอวอ  คูเวต  คีร์กีซสถาน  ลาว  ลัตเวีย  เลบานอน  ลิทัวเนีย  ลักเซมเบิร์ก  มาซิโดเนียเหนือ  มาเลเซีย  มอลตา  มอริเชียส  มอลโดวา  มองโกเลีย  มอนเตเนโกร  โมร็อกโก  พม่า  นากอร์โน-คาราบัค  นามิเบีย  เนปาล  เนเธอร์แลนด์  นิวซีแลนด์  นีวเว  นอร์เวย์  ปากีสถาน  ปาปัวนิวกินี  เปรู  โปแลนด์  โปรตุเกส  กาตาร์  โรมาเนีย  รัสเซีย  รวันดา  เซนต์คิตส์และเนวิส  เซนต์ลูเชีย  เซนต์วินเซนต์และเกรนาดีนส์  ซามัว  เซาตูเมและปรินซีปี  ซาอุดีอาระเบีย  เซอร์เบีย  สิงคโปร์  ซินต์มาร์เติน  สโลวาเกีย  สโลวีเนีย  หมู่เกาะโซโลมอน  โซมาเลีย  เซาท์ออสซีเชีย  สหภาพโซเวียต  สเปน  ศรีลังกา  ซูดาน  เอสวาตีนี  สวีเดน  สวิตเซอร์แลนด์  ซีเรีย  ไต้หวัน  ทาจิกิสถาน  แทนซาเนีย  ไทย  ตองงา  ทรานส์นีสเตรีย  ตรินิแดดและโตเบโก  ตูนิเซีย  หมู่เกาะเติกส์และเคคอส  ตูวาลู  ยูกันดา  ยูเครน  สหรัฐอาหรับเอมิเรตส์  สหราชอาณาจักร  อุซเบกิสถาน  วานูอาตู  เวียดนาม  เยเมน  ยูโกสลาเวีย  เวสเทิร์นสะฮารา 
ตำแหน่งถูกยุบ:  แองโกลา  เบนิน  บราซิล  บุรุนดี  ชาด  คอโมโรส  กานา  อินโดนีเซีย  อิหร่าน  เคนยา  มัลดีฟส์  ฟิลิปปินส์  เซเนกัล  เซเชลส์  แอฟริกาใต้  ตุรกี  เติร์กเมนิสถาน  แซมเบีย  ซิมบับเว
การถึงแก่อสัญกรรมของลี กวนยู

| --- | --- |
ลี กวนยู ในเดือนพฤษภาคม พ.ศ. 2545
วันที่: 23–29 มีนาคม พ.ศ. 2558
สถานที่: Sri Temasek, Singapore (private wake)  Parliament House, Singapore (lying in state)  NUS Cultural Centre (state funeral)
ที่ตั้ง: Singapore General Hospital (สถานที่ถึงแก่อสัญกรรม)
พิกัด: 1°16′43.32″N 103°50′3.84″E﻿ / ﻿1.2787000°N 103.8344000°E﻿ / 1.2787000; 103.8344000
ในวันที่ 23 มีนาคม พ.ศ. 2558 ลี กวนยู นายกรัฐมนตรีคนแรกของสิงคโปร์ และอดีตหัวหน้าพรรคกิจประชาชน ถึงแก่อสัญกรรมในวัย 91 ปี หลังจากเข้ารับการรักษาในโรงพยาบาลด้วยโรคปอดอักเสบ เมื่อวันที่ 5 กุมภาพันธ์ พ.ศ. 2558 มีผู้นำชาติต่าง ๆ แสดงความเสียใจ
นายกรัฐมนตรีลี เซียนลุง ประกาศไว้ทุกข์เป็นระยะเวลาหนึ่งสัปดาห์ ในวันที่ 23-25 มีนาคม 2558 และธงทั้งหมดรวมทั้งธงชาติสิงคโปร์จะชักเพียงครึ่งเสา.
เหตุการณ์

เวลาทั้งหมดเป็นเวลามาตรฐานประเทศสิงคโปร์ (UTC+8:00)
เหตุการณ์ > การถึงอสัญกรรมและพิธีศพ

03:18 นาฬิกา ลี กวนยูเสียชีวิตที่โรงพยาบาลสิงคโปร์
06:30 นาฬิกา ประกาศไว้ทุกข์ 7 วัน
08:00 นาฬิกา ลี เซียนลุง นายกรัฐมนตรีสิงคโปร์ ออกรายการสดผ่านทางสถานีวิทยุโทรทัศน์สิงคโปร์ โดยออกอากาศ 3 ภาษา ได้แก่ ภาษามลายู, ภาษาจีน และภาษาอังกฤษ
เหตุการณ์ > นำร่างไปตั้งที่ศรีเทมาเส็ก

ครอบครัวลีได้นำร่างไปที่ศรีเทมาเส็ก ใกล้บริเวณทำเนียบประธานาธิบดีในวันที่ 23–25 มีนาคม พ.ศ. 2558
เหตุการณ์ > รัฐพิธีศพ

ร่างของลี กวนยูถูกนำออกจากทำเนียบนายกรัฐมนตรีไปยังอาคารรัฐสภา เมื่อเช้าของวันที่ 25 มีนาคม 2558 ทหารได้บรรเลงเพลง"โอลด์ แลง ซายน์" นำพิธี โดยมีประชาชนสองข้างทางยืนไว้อาลัยร้องตะโกนชื่อลี กวนยู พร้อมคำว่าขอบคุณ
ร่างของลี กวนยูจะตั้งอยู่ที่อาคารรัฐสภาในวันที่ 25-28 มีนาคม 2558 และเปิดให้ประชาชนเข้าเคารพศพเป็นเวลา 24 ชั่วโมง โดยมีขนส่งมลชนสิงคโปร์เปิดให้บริการเป็นเวลา 24 ชั่วโมงเพื่อให้บริการประชาชนที่จะเข้ามาเคารพศพ และยังเป็นครั้งแรกที่มีรถไฟฟ้าเปิดให้บริการ 24 ชั่วโมงในสิงคโปร์
เหตุการณ์ > พิธีศพ

จัดขึ้นในวันอาทิตย์ที่ 29 มีนาคม พ.ศ. 2558
14:00 นาฬิกา จัดพิธีศพแบบรัฐพิธีที่ศูนย์วัฒนธรรมมหาวิทยาลัยแห่งชาติสิงคโปร์
17:00 นาฬิกา จัดพิธีศพแบบส่วนตัวโดยมีบุคคลที่ได้รับเชิญที่ Mandai Crematorium
เหตุการณ์ > ผู้นำประเทศที่เข้าร่วมพิธีศพ

Ma Ying-jeou – President of Taiwan
Li Ka-shing – Hong Kong business magnate and close friend of Lee Kuan Yew
Richard Li – Hong Kong businessman
Hassanal Bolkiah – Sultan of Brunei
Foreign dignitaries who paid their respects at Parliament House:
Lê Lương Minh – Secretary General of the Association of Southeast Asian Nations (ASEAN)
Sultan Ibrahim Ismail – Sultan of Johor
Najib Razak - Prime Minister of Malaysia
Foreign dignitaries who will be representing their countries at Lee's state funeral at the University Cultural Centre, NUS, on 29 March 2015:
Tony Abbott – Prime Minister of Australia
Hassanal Bolkiah - Sultan of Brunei
Hun Sen – Prime Minister of Cambodia
Xi Jinping – President of the People's Republic of China
Narendra Modi – Prime Minister of India
Joko Widodo – President of Indonesia
Reuven Rivlin – President of Israel
Shinzo Abe – Prime Minister of Japan
Thein Sein – President of Myanmar
Franklin Drilon – President of the Senate of the Philippines representing President Benigno Aquino III
พัก กึน-ฮเย – ประธานาธิบดีเกาหลีใต้
ประยุทธ์ จันทร์โอชา – นายกรัฐมนตรีไทย
Lien Chan – Former Vice President of Taiwan
Hau Pei-tsun – Former Premier of Taiwan
David Cameron - Prime Minister of the UK
Bill Clinton – Former President of United States, leading the Presidential Delegation representing President Barack Obama
Henry Kissinger – Former Secretary of State of United States & a close friend to Lee Kuan Yew
Kirk Wagar (US Ambassador to Singapore)
Steven Green (Former US Ambassador to Singapore)
Thomas Donilon (Former Assistant to President for National Security Affairs)
A sign at Bras Basah MRT Station indicating that Mass Rapid Transit trains would run throughout the night on 26 March 2015 to enable people to pay their last respects to the late Prime Minister as he lay in state at Parliament House, Singapore
University Cultural Centre